Napreduje dostava pomoći Haitiju
Humanitarni radnici na Haitiju kažu da su napori za dostavu pomoći počeli da daju rezultate, ali takođe ukazuju na rastuću frustracija 
Spasilačke ekipe uspjele su da izvuku Nazera, koji je pet dana bio zarobljen u ruševinama, bez hrane i vode, okružen smrću i očajem. Šestogodišnji dječak, čija je jedina povreda slomljeni prednji zub, međutim kaže da se osjeća dobro. Ovo je još jedan uspjeh spasilaca iz Majamija. kaže jedan od njih. Do sada je spaseno najmanje 67 ljudi. Haićani međutim i dalje umiru na ulicama Port-o-Prensa. Prema nekim procjenama, broj žrtava bi mogao da premaši 100 hiljada. Povrijeđenima u katastrofanom zemljotresu i dalje je potrebna hitna medicinska pomoć, koju su neki potražili u susjednoj Dominikanskoj republici. I dok pristižu vojnici, ljekari i humanitarni radnici, stotine hiljada Haićana nemaju hranu i vodu. I to je najveći izazov - kako dopremiti pomoć do onih kojima je najpotrebnija. U prijestonicu je danas doputovao i bivši američki predsjednik , inače izaslanik Ujedinjenih nacija za Haiti, koji je donio dodatnu, prijeko potrebnu pomoć. Nadležni iz organizacije Lekari bez granica na Haitiju danas su protestovali zbog toga što su dva njihova aviona sa medicinskim ekipama i lekovima skrenuta u susednu Dominikansku Republiku. Navodi se da su time usporene njihove hirurške intervencije i amputacije. Svetski program hrane danas planira da u okolini prestonice podeli sledovanja hrane za 95 hiljada ljudi. U Njujorku, generalni sekretar Ujedinjenih nacija  je zatražio od Saveta bezbednosti da uputi još tri i po hiljade vojnika i policajaca na Haiti.